T J A R I T A 



TJIOENG WAN ARA 



MIMITINA DITJARITAKEUN 



Tl 



NAGARA QALIH PAKOEAN. 



Poen, sapoen, 

 Ka loehoer ka Sang Roemoehoen, 

 Ka goeroe Hjang Bajoe, 

 Ka handap ka batara, 

 Ka goeroe poetra Hjang Banga, 

 Koering rek ngembangkeun lampah oerang baheula. Palias, moen rek mang- 

 mantoenkeun, sedja rek mantjakakikeun, noetoer aloeran karoehoen. Baheula di 

 nagara Galih Pakoean, njaritakeun noe keur waktoe djaman harita, eusina di na- 

 gara Galih Pakoean aja djoemblah tigang sewi, tigang keti, tigang laksa, tigang 

 ewoe, tigang atoes, tigang poeloeh tiloe, tatapi kakarek sileman reudjeung siloeman. 

 Ari bangsa oemat kamanoesan kakarek opat poeloeh djodo, ari bangsa manoesa 

 doea poeloeh lima djodo. 



Demi anoe kagoengan nagara eta Sang Permana di Koesoema, nja eta Sang 

 Praboe ratoening Galih anoe noeloejkeun di nagara Galih Pakoean. 



Tatapi Permana di Koesoema teu atjan kagoengan poetra, karek kagoengan 

 pawarang doea ; ari pawarang noe sepoeh djenengan Pohatji Naganing Roem, noe 

 anom Dewi Pangrenjep. 



Patihna ngadeg sapoeloeh : hidji Patih Poersewi, doea Patih Poerwa Gading, 

 tiloe Patih Siwa Nagara, opat Patih Siwana Goeroe, lima Demang Tjandra Goe- 

 lingan, genep Patih Rangga Tjampaka, toedjoeh Demang Rangga Waloeling, dalapan 

 Demang Soemantri, salapan Demang Patih Kendit Birajoeng, sapoeloeh Patih Moen- 

 ding Kabilal. 



Djaksana aja doea : hidji Panata Joeda, doea Patrakelasa. 

 II 3 



